ai4bharat/Pralekha huggingface dataset:
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 219. 60 کروڑ سے تجاوز کرگئی
اب تک12 سے 14 سال کی عمر کے گروپ کے لئے 4.12کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 19,398 ہے
گذشتہ 24 گھنٹوں میں 2,208 نئے معاملات سامنے آئے
شفایابی کی شرح فی الحال 98.77 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 1.12 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 219.60 کروڑ  سے تجاوز کرگئی ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 4.12کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10415390
|
|
دوسری خوراک
|
|
10120586
|
|
احتیاطی خوراک
|
|
7072612
|
|
صف اول کے کارکنان
|
|
پہلی خوراک
|
|
18437146
|
|
دوسری خوراک
|
|
17720529
|
|
احتیاطی خوراک
|
|
13749401
|
|
12 سے 14 سال کی عمر کا گروپ
|
|
پہلی خوراک
|
|
41241936
|
|
دوسری خوراک
|
|
32369087
|
|
15 سے 18 برس کی عمر کے گروپ کے افراد
|
|
پہلی خوراک
|
|
62010124
|
|
دوسری خوراک
|
|
53334455
|
|
18سے44برس کی عمرکےگروپ کےافراد
|
|
پہلی خوراک
|
|
561416332
|
|
دوسری خوراک
|
|
516326395
|
|
احتیاطی خوراک
|
|
100690710
|
|
45 سے 59 برس کی عمر کے گروپ کے افراد
|
|
پہلی خوراک
|
|
204048772
|
|
دوسری خوراک
|
|
197076540
|
|
احتیاطی خوراک
|
|
50757671
|
|
60 سال سے زیادہ عمرکےافراد
|
|
پہلی خوراک
|
|
127681434
|
|
دوسری خوراک
|
|
123220083
|
|
احتیاطی خوراک
|
|
48356297
|
|
احتیاطی خوراک
|
|
22,06,26,691
|
|
کل تعداد
|
|
2,19,60,45,500
ہندوستان میں زیرعلاج مریضوں کی تعداد آج 19,398 ہوگئی جو ملک کے مجموعی پازیٹو معاملات کا 0.04 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.77 فیصد ہے۔گزشتہ 24 گھنٹوں کے دوران 3,619 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,41,00,691ہے۔
گزشتہ 24 گھنٹوں کے دوران 2,208 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 1,42,704 ٹیسٹانجام دیئے گئے۔ ہندوستان میں اس وقت تک مجموعی طور پر 90.05 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 1.12 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 1.55 فیصد درج کی گئی ہے۔
پیٹرولیم اور قدرتی گیس کی وزارت
حیاتیاتی ایندھنوں کو چارناپسندیدہ متبادل ایندھنوں میں سے کسی ایک متبادل کے انتخاب میں ایک اہم کرداراداکرناہے :پیٹرولیم اورقدرتی گیس کی وزارت کے سکریٹری
جی -20ملک ، حیاتیاتی تنوع کی پوری صلاحیت کے حصول کی غرض سے اشتراک کرسکتے ہیں
پیٹرولیم اورقدرتی گیس کی وزارت کے سکریٹری جناب پنکج جین نے ایک زیادہ صاف ستھرے ، آلودگی سے مبرا اور زیادہ سرسبز کل کے لئے حیاتیاتی ایندھنوں کے کردار اورحیاتیاتی ایندھنوں کی مکمل صلاحیت کی حصولیابی کی غرض سے جی -20ملکوں کے اشتراک کی اہمیت کو اجاگرکیا۔ انھوں نے 15مئی 2023کو ممبئی میں توانائی تغیر، کے ورکنگ گروپ کی تیسری میٹنگ کے موقع پراپنی وزارت کی جانب سے الگ سے منعقدہ حیاتیاتی ایندھن سے متعلق عالمی اتحاد کے موضوع پر ایک سمینار سے خطاب کرتے ہوئے یہ بات کہی ۔
وزارت کے سکریٹری جناب پنکج جین نے اپنے کلیدی خطاب میں حیاتیاتی ایندھن کی ابھی تک بروئے کارنہ لائی جاسکی صلاحیت اورآلودگی سے مبرا توانائی کے تغیر، وسیع ترطریق کار، ٹیکنولوجی اورتجارتی لحاظ سے اس کے قابل عمل ہونے اورمالیاتی امور سے متعلق نقطہ نظر پرتوجہ مرکوز کی ۔
پیٹرولیم اورقدرتی گیس کی وزارت کے سکریٹری ، توانائی تغیر کے ورکنگ گروپ کی تیسری میٹنگ سے الگ ‘‘حیاتیاتی ایندھن’’ کے موضوع پرایک سمینار سے خطاب کرتے ہوئے
انھوں نے اقتصادی خوشحالی کو فروغ دینے ، توانائی کی یقینی فراہمی ، رسائی ، اورسستی توانائی اورماحول کو کاربن کے اخراج سے مبرا کرنے کے تمل کو فروغ دینے میں حیاتیاتی ایندھنوں کی اہمیت پرزوردیا۔ جناب جین نے کہا:‘‘ٹیکنولوجی کی ترقی کی بدولت حیاتیاتی ایندھن کے بہت سے متبادل فراہم ہوئے ہیں  اور حیاتیاتی ایندھن کی عالمی منڈی کی مزید ترقی اورحیاتیاتی ایندھنوں کی مکمل صلاحیت کو بروئے کارلانے کے مقصد سے جی -20کے سبھی ملکوں کے درمیان مزید اشتراک سے مدد مل سکتی ہے ۔
اس سمینار میں تیل اورگیس کی صنعت ، بین الاقوامی تنظیموں جیسے آئی ای اے اور بائیوفیوچرپلیٹ فارم ، جی -20ملکوں کے نمائندوں ، صنعتی ادارے جیسے سی آئی آئی اور ایسوچیم ،موٹرگاڑیاں بنانے والے بڑے اداروں ، پروڈیوسروں اور اہمیت کے حامال ٹیکنولوجی فراہم کرنے والوں اوران کی ایسوسی ایشنوں کے نمائندوں نے گرمجوشی کے ساتھ شرکت کی ۔
دیہی ترقیات کی وزارت
دیہی علاقوں میں صنعت کاری کی سرگرمیوں کوفروغ
دیہی ترقی کی مرکزی وزیر مملکت محترمہ سادھوی نرنجن جیوتی نے آج راجیہ سبھا میں ایک تحریری جواب میں بتایا کہ بینکوں کے ذریعہ 590 دیہی خود روزگار ٹریننگ ادارے  پورے ملک میں دیہی غریب نوجوانوں کو ہنر مندی اور صنعت کاری کی ترقی کے ٹریننگ پروگرامس کو توسیع دے کر کام کررہے ہیں تاکہ انہیں خودروز گاراکائیوں / سرگرمیوں کی شروعات کرکے خود روز گار مہیاکیاجاسکے ۔ دیہی ترقی کی وزارت دیہی ذریعہ معاش مشنز کے ذریعہ دیہی غریب نوجوانوں کو آر ایس ای ٹی آئیز کے ذریعہ دی جانے والی تربیت کی لاگت ادا کررہی ہے۔ اس کے علاوہ اداروں کو بنیادی ڈھانچہ جاتی امداد بھی مہیا کررہی ہے ۔آغازسے 30 جون 2022 تک کُل 41.93 لاکھ نوجوانوں کو ٹریننگ دی گئی ہے اور 29.34 لاکھ نوجوانوں کو مناسب جگہوں پررکھا گیا ہے۔
وزارت ، دین دیال انتودیہ یوجنا –قومی دیہی ذریعہ معاش مشن  کے تحت ایک ذیلی اسکیم کے طورپر اسٹارٹ اپ گاؤں انٹرپرینیورشپ پروگرام  بھی نافذ کررہی ہے ، جس کا مقصد غیر زرعی شعبوں میں گاؤں کی سطح پر تجارتوں کے قیام کے لئے غریب نوجوانوں کی مدد کرنا ہے۔ اس پروجیکٹ کے کام کرنے کا یونٹ بلاک ہے ۔ زیادہ سے زیادہ 2400 انٹرپرائزز کو ایک بلاک میں منظورشدہ فنڈ کے ساتھ سپورٹ کیا جاسکتا ہے۔ایس وی ای پی کے تحت ایک بلاک کے لئے زیادہ سے زیادہ بجٹ 650.00 لاکھ روپے ہیں۔ اب تک 29 ریاستوں / مرکز کے زیر انتظام علاقوںمیں کل 2,08,594 انٹر پرائزز کوسپورٹ کیا گیا ہے۔
‘‘قرض دینے والے بینک کے باز ادائیگی رویہ پر آر ایس ای ٹی آئی ٹریننگ کا اثر’’ کے موضوع پر ایک مختصر مطالعہ جولائی 2020 میں نیشنل اکیڈمی آف آر یو ڈی ایس ای ٹی آئی ، بنگلورو کے ذریعہ منعقد کیا گیا۔ اہم تنائج مندرجہ ذیل ہیں:
1۔آر ایس ای ٹی آئیز کی طرف سے بینکوں کے ذریعہ وصول کردہ 85فیصد قرض تجاویز کو منظوری دی جارہی ہے۔
2- آر ایس ای ٹی آئی ٹرینیز کو دیا گیا تقریباََ 95 فیصدقرض باز ادائیگی میں باقاعدہ ہیں۔
کوالٹی کاؤنسل آف انڈیا  کے ذریعہ سال 19-2018 کے دوران ایس وی ای پی کا وسط مدتی جائزہ لیا گیا تھا،جس کے نتائج مندرجہ ذیل ہیں:
- تمام بلاکوں میں 82فیصد انٹرپرینیور کے بارے میں رپورٹ ہے کہ وہ ایس سی ،ایس ٹی اور او بی سی زمروں سے تعلق رکھتے ہیں۔
- 75فیصد انٹر پرائزز کی ملکیت اور انتظام خواتین کے ذریعہ کیا جاتا ہے۔
- 57فیصد کل گھریلو آمدنی ایس وی ای پی کے تحت فروغ شدہ انٹر پرائزز کے ذریعہ ہے۔
اب تک آر ایس ای ٹی آئیز کے تحت 29.34 لاکھ نوجوانوں کو مناسب جگہوں پر لگایا گیا ہے ۔ ایس وی ای پی کے تحت 2,08,594 انٹر پرائزز کو 30 جون 2022 تک قائم کیا گیا ہے۔
وزیراعظم کا دفتر
وزیراعظم نے آگرہ ،اترپردیش میں بس حادثے میں ہلاک ہونے والوں کے لئے تعزیت کا اظہار کیا ہے
نئیدہلی08 جولائی ۔وزیراعظم جناب نریندر مودی نے اترپردیش کے شہر آگرہ میں بس حادثے میں ہلاک ہونے والوں کے لئےتعزیت کا اظہار کیا ہے۔
وزیراعظم نے کہا ہے :’’ آگرہ ،اترپردیش میں بس حادثے پر مجھے بے حد صدمہ ہوا ہے ۔ میں اُن لوگوں کے کنبوں کے ساتھ تعزیت کا اظہار کرتا ہوں ،جو اس حادثے میں ہلاک ہوئے ہیں۔ میں زخمی ہونے والوں کی جلد صحت یابی کی دعا کرتا ہوں ۔ریاستی حکومت اور مقامی انتظامیہ متاثرین کو ہر ممکن امداد فراہم کررہی ہے۔‘‘
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-2902
(Visitor Counter : 55
جل شکتی وزارت
زیر زمین پانی کو نکالنے کی تازہ صورتحال
وزیر مملکت جناب بشویسور ٹوڈو نے آج راجیہ سبھا میں ایک سوال کے تحریری جواب میں درج ذیل معلومات فراہم کیں۔
زیر زمین پانی کے مرکزی بورڈ  نے ریاستوں/مرکز کے زیر انتظام علاقوں کے ساتھ مل کر 2020 میں زیر زمین پانی کے وسیلہ کا تجزیہ کیا تھا، جس سے پتہ چلا ہے کہ گھریلو اور صنعتی مقاصد کے لیے زمین کے نیچے سے جتنا پانی نکالا جاتا ہے، وہ پورے ملک میں  نکالے جانے والے زیر زمین پانی کا تقریباً 11 فیصد ہے۔
جو لوگ زمین کے نیچے سے نکالے گئے پانی کو استعمال کرتے ہیں، انہیں مقامی حکام کے پاس جا کر رجسٹر کرانے کی ضرورت نہیں ہوتی۔ مزید برآں، 24 ستمبر 2022 کو  ریگولیشن گائیڈ لائنس کے مطابق، دیہی اور شہری دونوں علاقوں کے انفرادی صارفین کو ، پینے کے لیے اور گھریلو استعمال کے لیے زمین کے نیچے سے پانی نکالنے کی خاطر متعلقہ حکام سے نو آبجیکشن سرٹیفکیٹ  حاصل کرنے کی ضرورت نہیں ہے۔ تاہم، شہری علاقوں کے رہائشی اپارٹمنٹس اور گروپ ہاؤسنگ سوسائٹیز کو سنٹرل گراؤنڈ واٹر اتھارٹی  اور ریاستی قانونی حکام سے این او سی حاصل کرنے کی ضرورت ہوتی ہے۔
گائیڈ لائنس کا بنیادی مقصد اس علاقے میں زیر زمین پانی کی بہتر حالت، متبادل آبی وسائل کی دستیابی، آبی وسائل کے مؤثر استعمال، پانی کی کمی والے علاقوں میں پانی نکالنے پر پابندی، زیر زمین پانی نکالنے سے مستقبل میں پڑنے والے اثرات وغیرہ کی بنیاد پر کنویں کھودنے کی اجازت دینا ہے۔ اس کے علاوہ، گائیڈ لائنس میں زیر زمین پانی پر حد سے زیادہ انحصار کو کم کرنے کے لیے دیگر پہل کا بھی ذکر کیا گیا ہے۔ گائیڈ لائنس کے التزامات اور ان کا نفاذ زیر زمین پانی کو نکالنے کے لیے بہتر ضابطہ کاری میں مدد کریں گے اور زیر زمین پانی کے وسائل کے پائیدار انتظام کو فروغ دیں گے۔
نوجوانوں کے امور اور کھیل کود کی وزارت
جناب کرن رجیجیو نے آئی پی یو کے صدر سے ملاقات کی، فٹنس سے متعلق سرگرمیوں کو فروغ دینے کے لئے ورلڈ یوتھ پارلیمنٹ کی تجویز پیش کی
نئی دہلی، 16 /مارچ 2021 ۔ نوجوانوں کے امور اور کھیل کود کے مرکزی وزیر مملکت جناب کرن رجیجیو نے انٹر پارلیمنٹری یونین  جنیوا کے صدر جناب دوآرٹے پچیکو سے آج نئی دہلی میں ملاقات کی اور بین الاقوامی پارلیمنٹرینس بالخصوص نوجوانوں اور کھیل کود کے شعبہ میں باہمی تعاون کے سلسلے میں تبادلہ کیا۔
اپنی میٹنگ کے بارے میں بتاتے ہوئے جناب رجیجیو نے کہا کہ ہم نے بھارت کے فٹ انڈیا موومنٹ، یوگا اور کووڈ-19 کے باوجود ایک کنٹرول طریقے پر کیسے ہم کھیل کود سے متعلق مخصوص سرگرمیوں کا آغاز کرنے میں کامیاب رہے، اس بارے میں بات چیت کی۔
جناب رجیجیو نے مزید کہا کہ میں نے آئی پی یو چیئرمین سے یہ درخواست بھی کی تھی کہ وہ ایک ورلڈ یوتھ پارلیمنٹرین میٹنگ کا انعقاد کریں جس میں نسبتاً کم عمر پارلیمنٹرین ایک ساتھ آسکیں اور مختلف ملکوں کے یوتھ ایکسچینج کے دوران فٹنس سے متعلق کچھ سرگرمیوں کو فروغ دے سکیں۔ جناب پچیکو اس خیال کے تئیں انتہائی پرجوش تھے۔
کھیل کود کے سکریٹری جناب روی متل اور نوجوانوں کے امور کی سکریٹری محترمہ اوشا شرما بھی میٹنگ کے دوران موجود تھیں۔
بجلی کی وزارت
نیشنل ہائیڈرو الیکٹرک پاور کارپوریشن کے 30 ستمبر 2021 کو مکمل ہونے والے چھ مہینوں میں مجموعی منافع میں 10 فیصد کا اضافہ
این ایچ پی سی لمیٹڈ کے 30 ستمبر 2021 کو ختم ہونے والےچھ مہینوں کے دوران مجموعی منافع میں 10 فیصد کا اضافہ ہوا ہے۔ موجودہ چھ مہینوں کا منافع جہاں 2217 کروڑ روپے ہے ، وہیں پچھلے سال اسی میعاد کے دوران یہ منافع 2021 کروڑ روپے کا تھا۔
جاری مالی سال کے لئے مجموعی منافع میں این ایچ پی سی کا حصہ 2243 کروڑ روپے ہے جو پچھلے سال کے چھ ماہ کے دوران 1960 کروڑ روپے کے مجموعی منافع کے مقابلے 14 فیصد زیادہ ہے ۔
این ایچ پی سی بورڈ نے 30 ستمبر 2021 تک سہ ماہی اورنصف سال کی میعاد کے لئے 11 نومبر 2021 کو اپنی میٹنگ میں مالیاتی نتائج کو منظور دیدی۔
این ایچ پی سی لمیٹڈ ہندستان کی سب سے بڑی ہائیڈرو پاور کمپنی ہے۔ این ایچ پی سی کی قابل تجدید بجلی کی کل نصب شدہ صلاحیت اس کے 24 پاور اسٹیشنوں بشمول 1520 میگاواٹ ذیلی اسٹیشنوں کے ذریعے 7071 میگاواٹ ہے۔
این ایچ پی سی اس وقت 9 پروجیکٹوں کی تعمیر میں مصروف ہے جن میں جوائنٹ وینچروالے پروجیکٹ بھی شامل ہیں۔ اس طرح اس کی مجموعی نصب شدہ صلاحیت 5999 میگاواٹ ہو جائے گی۔ اس کے علاوہ 10787 میگاواٹ کی اضافی صلاحیت کے ساتھ 15 پروجیکٹ کلیئرنس کے مختلف مراحل میں ہیں۔ این ایچ پی سی سرِ دست انتہائی سرگرمی سے اپنے توسیع کی جانب رواں ہے اور وہ ہائیڈرو پاور کی ترقی کے اپنے بنیادی کاروبار کے ساتھ اپنے شمسی اور ہوائی پاور پورٹ فولیو میں توسیع کیلئے ہند گیر منصوبے رکھتا ہے۔
پی ایم ای اے سی
بھارت اور ناروے نے بحری کثافت کی روک تھام کے لئے اقدامات کا آغاز کیا
نئی دہلی ،12فروری :ماحولیات ، جنگلات اورموسمیاتی تبدیلی کی وزارت نے ایک اجازت نامے پرمشتمل دستاویز پردستخط کئے ہیں، جس کے تحت بھارت ۔ ناروے بحری کثافت کی روک تھام کے اقدامات کے لئے انتظام کیاجائیگا اوراس انتظام میں ناروے کی وزارت خارجہ کاتعاون بھی شامل ہوگا۔
بھارت اورناورے کی حکومتوں نے جنوری ، 2019 میں اس امرپراتفاق کیاتھا کہ بحری شعبے میں زیادہ قریبی تعلقات بناکرکام کیاجائے اوراس مقصد کے لئے ایک باہمی مفاہمتی عرضداشت پردستخط کئے جائیں اور ماہ جنوری میں ناورے کے وزیراعظم کے بھارت کے دورہ کے دوران بھارت ۔ناروے بحری گفت وشنید کا اہتمام کیاجائے ۔
ایک مشترکہ ٹاسک فورس ،جس کاتعلق نیلگوں معیشت سے ہے اورجس میں سرکاری افسران ، محققین اورماہرین نیز نجی شعبے کے نمائندگان بھی شامل ہیں ، تشکیل دی گئی تھی تاکہ نیلگوں معیشت کے کلیدی شعبوں کے تحت ہمہ گیر حل نکالے جاسکیں ۔ان میں بحری اور بحری شعبے دونوں پہلوشامل ہیں ساتھ ہی ساتھ اس کا تعلق توانائی کے شعبے سے بھی ہے ۔
شراکت داری میں ناروے اوربھارت تجربات اورمہارت کا باہم تبادلہ کریں گے اور صاف ستھرے سمندر، بحری وسائل کے ہمہ گیر وسائل استعمال اور نیلگوں معیشت کے نموکے لئے مشترکہ کوششیں انجام دیں گے ۔
دونوں حکومتوں نے اس نئی شراکت داری کے تحت اولین مشترکہ پہل قدمی کے طورپراس عمل کا آغاز کیا ۔بھارت ۔ ناروے بحری کثافت پہل قدمی کے ذریعہ بحری آلودگی اورکثافت کی روک تھام کی جائیگی، جو اس وقت افزوں ماحولیاتی تشویش کا موضوع ہے ۔
بھارت میں ناروے کے سفارت خانے کے سفیر جناب نلس رگنرکامسواگ اور ماحولیات ، جنگلات اورموسمیاتی تبدیلی کی وزارت ، حکومت ہند ، کے ایڈیشنل سکریٹری جناب انل کمارجین نے ایک مشترکہ پہل قدمی پررسمی طورپر دستخط کئے ہیں ۔
ناروے کی خارجی امورکی وزارت کی ڈپٹی وزیر ،محترمہ میریا نےہیگن ، ناروے کی خارجی امورکی وزارت کے تحت بحریات کے خصوصی ایلچی ، جناب ویدرہیل گیسن ، وزیراعظم کی اقتصادی مشاورتی کونسل کے رکن سکریٹری اورنیتی آیوگ حکومت ہند کے مشیراعلیٰ، جناب رتن پی واتل ، ارضیاتی سائنسز کی وزارت ، حکومت ہند کے سکریٹری ،ڈاکٹرایم راجیون ، خارجی امور کی وزارت  حکومت ہند کے سکریٹری اے گتیش شرما اور وزیراعظم کی اقتصادی کونسل کے جوائنٹ سکریٹری جناب ڈاکٹرسمت مشرا بھی مذکورہ مشترکہ پہل قدمی دستاویزات کے دستخط کے موقع پرموجود تھے ۔
نفاذ سے وابستہ متعدد شراکت داروں کے توسط سے، اس پہل قدمی کے تحت مقامی حکومتوں کو ہمہ گیر فضلہ انتظام طریقہ ہائے کار کے نفاذ میں مدد دی جائیگی۔ بحری کثافت کے سلسلے میں وسائل اور امکانات پرمبنی اطلاعات جمع کی جائیں گی اوران کا تجزیہ کیاجائیگااورنجی شعبے کی سرمایہ کاری کو بہترشکل میں لانے کی کوشش کی جائیگی ۔ ساحل سمندرکوصاف ستھرارکھنے کی کوششوں میں بھی مدد دی جائیگی ۔بیداری پھیلانے کے پروگرام اور سیمنٹ کی تیاری میں کوئلہ کی جگہ پلاسٹک فضلے کے استعمال کے پائلٹ پروجیکٹ بھی چلائے جائیں گے اور ڈیپازٹ اسکیموں کے لئے فریم ورک تشکیل دیئے جائیں گے ۔
۔۔۔۔۔۔۔۔۔۔۔۔۔۔۔۔
U-901
(Visitor Counter : 60
امور داخلہ کی وزارت
مرکزی وزیر داخلہ جناب امیت شاہ نے بھارت رتن بابا صاحب امبیڈکر کوان کے مہا پری نروان دیوس پر خراج عقیدت پیش کیا
"میں باباصاحب کے سامنے ان کے مہاپری نروان دیوس کے سامنےاپنا سر جھکاتا ہوں ، انہوں نے قوم کو ایک مستقبل اور ہمہ گیر آئین دیا جس نے ملک میں ترقی ، خوشحالی اور مساوات کی راہ ہموار کی۔"
"باباصاحب کے نقش قدم پر چلتے ہوئے ، مودی سرکار کئی دہائیوں سے ترقیاتی عمل سے باہر رہنے والے محروم طبقات کی فلاح و بہبود کے کام کرنے کے لئے پرعزم ہے"
نئی دہلی۔06 دسمبر مرکزی وزیر داخلہ جناب امیت شاہ نے بھارت رتن باباصاحب ڈاکٹر بی آر امبیڈکر کو ان کے مہاپری نروان دیوس پر خراج عقیدت پیش کیا ہے۔ ایک ٹویٹ میں ، جناب امیت شاہ نے کہا ، " ایک مستقبل کے لیے موزوں اور ہمہ گیر آئین دے کر ملک میں ترقی ، خوشحالی اور مساوات کی راہ ہموار کرنے والے باباصاحب کے مہاپری نروان دیوس پرانہیں صد صد سلام کرتا ہوں۔ باباصاحب کے نقش قدم پر چلتے ہوئے ، مودی سرکار کئی دہائیوں سے ترقیاتی عمل سے محروم طبقات کی فلاح و بہبود کے کام کرنے کے لئے پرعزم ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (
U-7857
(
کامرس اور صنعت کی وزارتہ
نتیجے پر مشترکہ بیان : برطانیہ - بھارت ایف ٹی اے مذاکرات کا گیارہواں دور
برطانیہ اور بھارت کے درمیان آزاد تجارتی معاہدے کے لیے مذاکرات کا گیارہواں دور
18 جولائی، 2023 ء کو، برطانیہ اور بھارت نے برطانیہ – بھارت آزاد تجارتی معاہدے  کے لیے مذاکرات کا گیارہواں دور مکمل کیا۔
پچھلے دور کی طرح، یہ دور بھی ایک ہائبرڈ انداز میں منعقد کیا گیا تھا - متعدد بھارتی عہدیداروں نے مذاکرات میں شرکت کے لئے لندن کا سفر کیا اور دیگر نے ورچوئل طور پر اس میں شرکت کی۔
10-11 جولائی ، 2023 ء کو، حکومت ہند کی کامرس و صنعت، صارفین کے امور ، خوراک اور تقسیم عامہ اور ٹیکسٹائل کے مرکزی وزیر جناب پیوش گوئل نے برطانیہ – بھارت ایف ڈی اے مذاکرات کے گیارہویں دور کے لیے برطانیہ کا دورہ کیا ۔ انہوں نے بزنس اور ٹریڈ کے سکریٹری آف اسٹیٹ کیمی بڈینوک ایم پی اورانٹر نیشنل ٹریڈ کے منسٹر آف اسٹیٹ نگیل ہڈل اسٹون ایم پی سے ملاقات کی ، جہاں انہوں نے ایف ٹی اے مذاکرات پر پیش رفت کے طریقوں اور برطانیہ اور بھارت کے لیے تجارت اور سرمایہ کاری کے وسیع مواقع پر تبادلہ خیال کیا۔
حکومت ہند کے کامرس سکریٹری جناب سنیل بارتھوال نے بھی برطانیہ کا دورہ کیا ۔ انہوں نے برطانیہ کے سینئر تجارتی عہدیداروں سے ملاقات کی اور مذاکرات کے گیارہویں دور میں ہونے والی پیش رفت کا جائزہ لیا۔
42 الگ الگ اجلاسوں میں 9 پالیسی شعبوں میں تکنیکی بات چیت کی گئی۔ ان میں ، ان پالیسی شعبوں میں معاہدے کے مسودے کے تفصیلی متن پر تبادلۂ خیال شامل ہے ۔
مذاکرات کا بارہواں دور آنے والے مہینوں میں منعقد ہو گا ۔
۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U.No. 7432
(Visitor Counter : 48
ریلوے کی وزارت
وزارت ریلوے نے مال بردار صارفین کی سہولت کے لئے پریمیم انڈینٹ کے بارے میں پالیسی متعارف کرائی
نئی دلّی ، 22نومبر 2020 /وزارت ریلوے نے مال بردار صارفین کو سہولت فراہم کرنے کے لئے 11 دسمبر 2020 کو پریمیم انڈینٹ سے متعلق پالیسی متعارف کرائی ہے۔
اس پالیسی کے تحت ، اگر کوئی صارف پریمیم انڈینٹ کے لئے درخواست کرتا ہے تو ، دو دن پر ریک کی الاٹمنٹ کو ترجیح دی جائے گی ، جس کے مطابق ریلوے بورڈ کے ٹریفک ٹرانسپورٹیشن ڈائریکٹوریٹ کے ذریعہ وقتا ًفوقتاً جاری کردہ ترجیحی ٹریفک آرڈر کے تحت مطلع کیا جاتا ہے ، جس کی سہولت سردست پیر اور جمعہ کو ہے۔ تاہم ، دوسرے دن انڈنیٹوں کی ترجیح کے معمول کے مطابق عمل ہوگا۔
پالیسی کی نمایاں خصوصیات ذیل میں دی گئی ہیں۔
a. سفر کے دوران ، صارف ریک کی فراہمی کی تاریخ کا اشارہ کرسکتا ہے اور اس بات کی نشاندہی کرسکتا ہے کہ اگر معمول کے نرخوں کی شرح پر مقررہ تاریخ کے بعد ریک فراہم کی جاتی ہے تو اسے قبول ہوگا۔
b. صارف کو معمولی فریٹ پر 5فیصد پریمیم ادا کرنا ہوگا جو پیشگی جمع کرایا جائے گا۔ اگر ریک کو اشارے سے متعلق اشاریہ تاریخ کے بعد فراہم کیا جاتا ہے تو ، ادائیگی کی جانے والی قیمت کو عام فریٹ کے مقابلہ میں ایڈجسٹ کیا جائے گا۔
.c سامان شیڈ میں بھی ، صارف کو پریمیم انڈینٹ لگانے کی اجازت ہوگی۔ گاہک کو دو دن کے لئے مختص کرنے کو ترجیح دی جائے گی جیسا کہ ریلوے بورڈ کے ٹریفک ٹرانسپورٹیشن ڈائریکٹوریٹ کے وقتاً فوقتاً جاری کردہ ترجیحی ٹریفک آرڈر کے تحت مطلع کیا جاتا ہے ، جو اس وقت پیر اور جمعہ کو لاگو ہوتا ہے۔ تاہم ، دوسرے دن انڈنٹوں کی ترجیح کے معمول کے مطابق عمل ہوگا۔
d. پریمیم انڈینٹ ایک بار داخل کردیا گیا تو اسے واپس نہیں لیا جاسکتا ہے۔ انڈینٹ واپس لینے میں ادا کردہ پریمیم کی ضبطی کی دعوت دی جائے گی۔
e. یہ پریمیم انڈینٹ پالیسی کوٹہ کے ذریعہ محدود منزلوں اور ممنوعہ منزلوں پر لاگو نہیں ہوگی۔
f. یہ ایک اختیاری اسکیم ہے۔
۔۔۔۔۔۔۔۔۔۔۔۔۔۔

U.NO. 8338
(Visitor Counter : 108
زراعت اور کاشتکاروں کی فلاح و بہبود کی وزارت
کم سے کم امدادی قیمتوں ایم ایس پی کے لئے قانونی ضمانت
زراعت اور کسانوں کے بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں بتایا کہ حکومت ریاستی سرکاروں اور مرکزی وزارتوں کے علاوہ متعلقہ محکموں اور دیگر موجودہ عوامل کے خیالات اور نظریات پر غور کرنے کے بعد ایگری کلچرلر کوسٹ اینڈ پرائسز یعنی زرعی لاگت اور قیمتوں کے لئے کمیشن کی سفارشات کی بنیاد پر گنے کے لئے فیئر اور اجرتی قیمت ایف آر پی اور22 مینڈیٹڈزرعی فصلوں کے لئے کم سے کم امدادی قیمت طے کرتی ہے۔
کم سے کم امدادی قیمتوں کی پالیسی کے مقاصد کو پورا کرنے کے لئے حکومت نے فوڈ کارپوریشن آف انڈیا ایف سی آئی اور ریاستی ایجنسیوں کے ذریعہ دھان اور گندم کے لئے امدادی قیمت میں اضافہ کیا ہے ۔ اس پالیسی کے تحت، کسانوں کی طرف سے مقررہ مدت کے اندر اور حکومت کی طرف سے تجویز کردہ تصریحات کے مطابق جو بھی اناج پیش کیا جاتا ہے، وہ مرکزی پول کے لیے ایف سی آئی سمیت ریاستی سرکاری ایجنسیوں کے ذریعے ایم ایس پی پر خریدا جاتا ہے۔ مزید برآں، پی ایم - آشا کی امبریلا اسکیم کے تحت پرائس سپورٹ اسکیم کے تحت تسلیم شدہ کسانوں سے فیئر ایوریج کوالٹی کی دالیں کھوپرا اورتلہن خریدے جاتے ہیں اوریہ دالیں ،کھوپرا اور تلہن وغیرہ متعلقہ ریاستی حکومت کے مشورے سے ایم ایس پی پر اس کے رہنما خطوط کے مطابق خریدے جاتے ہیں۔ یہ پیداوار ایم ایس پی سے نیچے آتی ہے۔ کپاس اور جوٹ بھی حکومت کی طرف سے ایم ایس پی پر بالترتیب کاٹن کارپوریشن آف انڈیا  اور جوٹ کارپوریشن آف انڈیا  کے ذریعے خریدی جاتی ہے۔
اس کے علاوہ حکومت نے اپنے مرکزی بجٹ برائے 2018-19 میں ایم ایس پی کو پیداوارکی لاگت کے ڈیڑھ گنا کی سطح پر رکھنے کے لیے پہلے سے طے شدہ اصول کا اعلان کیا تھا۔اس کے مطابق، حکومت نے زرعی سال 19-2018 کے بعد سے پیداوار کی کل ہند وزنی اوسط پیداواری لاگت پر کم از کم 50 فیصد کی واپسی کے ساتھ تمام لازمی خریف، ربیع اور دیگر تجارتی فصلوں کے لیے ایم ایس پی میں اضافہ کیا ہے۔
حکومت نے کسانوں کے لیے زیادہ آمدنی کے حصول کی خاطرکئی ترقیاتی پروگرام ، اسکیمیں ، اصلاحات اور پالیسیاں اپنائی ہیں۔ آمدنی میں اضافے کے لیے کئی اصلاحات بھی کی گئی ہیں، جو درج ذیل ہیں۔
- پی ایم- کسان کے تحت ضمنی آمدنی کی منتقلی،
- پردھان منتری فصل بیمہ یوجنا  کے تحت فصل بیمہ،
- پردھان منتری کرشی سینچائی یوجنا  کے تحت آبپاشی تک بہتر رسائی،
- 100000 کروڑ روپے کے ساتھ زرعی بنیادی ڈھانچے کے فنڈ کے ذریعہ بنیادی ڈھانچے کی تشکیل کے لئے خصوصی توجہ ،
- کسان کریڈٹ کارڈز  زرعی فصلوں کے علاوہ ڈیری اور ماہی پروری کے کسانوں کو بھی پیداواری قرض کی پیشکش ،
- 10000 ایف پی اویز کی تشکیل اور فروغ،
- پائیدار زراعت کے لئے قومی مشن ، جس کا مقصد بدلتی ہوئی آب و ہوا کے لیے ہندوستانی زراعت کو زیادہ لچکدار بنانے کے لیے حکمت عملیوں کو تیار کرنا اور لاگو کرنا ہے۔
- زراعت میں ڈرون ٹیکنالوجیوں کو اپنانا جو ہندوستانی زراعت میں انقلاب لانے کی صلاحیت رکھتی ہے۔
- شہد کی مکھیوں کوپالنا، راشٹریہ گوکل مشن، بلیو ریوولیوشن، سود کی امدادی اسکیم، زرعی جنگلات، بانس کی تنظیم نو کے مشن، نئی نسل کے واٹرشیڈ رہنما خطوط پر عمل درآمد وغیرہ کے تحت حاصل ہونے والے فوائد۔
وزیراعظم کا دفتر
وزیراعظم نے،بیجو پٹنائک کے یوم پیدائش پر، خراج عقیدت پیش کیا
نئی دہلی، 05 مارچ2021: وزیراعظم جناب نریندر مودی نے بیجو پٹنائک کو ان کے جنم دن کے موقع پر خراج عقیدت پیش کیا۔
ایک ٹوئیٹ میں وزیر اعظم نے کہا ’’ بیجوبابوکو ان کے یوم پیدائش کی سالگرہ کے موقع پر خراج عقیدت پیش ہے۔ ہندوستان کے لئے دوراندیشی کا ان کانظریہ ، انسان کو بااختیار بنانے پر زور دینے کے ساتھ ساتھ ان کا سماجی انصاف ،ہم سب کوجینے کی تحریک دیتا ہے۔ اوڈیشہ کی ترقی کے لئے ان کی کاوشوں پر قوم کو فخر ہے۔‘‘
وزیراعظم کا دفتر
وزیراعظم 17 فروری کو نیس کام ٹکنالوجی اینڈ لیڈر شپ فورم سے خطاب کریں گے
نئی دہلی، 15 فروری 2021، وزیراعظم جناب نریندر مودی 17 فروری 2021 کو دوپہر ساڑھے بارہ بجے ویڈیو کانفرنس کے ذریعہ نیس کا ٹکنالوجی اینڈ لیڈر شپ فورم  سے خطاب کریں گے۔
این ٹی ایل ایف کے بارے میں
این ٹی این ایل ایف کے 29 ویں ایڈیشن کا انعقاد 17 سے 19 فروری 2021 تک کیا جائے گا۔ نیشنل ایسوسی ایشن آف سافٹ ویئر اینڈ سروس کمپنیز  کی یہ ایک اہم تقریب ہے۔اس سال کی تقریب کی موضوع ’ایک بہتر معمول کی جانب بڑھنے کے لئے مستقبل کی تشکیل‘ ہے۔ اس تقریب میں 30 سے زیادہ ممالک کے 1600 شرکا شریک ہوں گے اور تین روزہ مذاکرات کے دوران 30 سے زیادہ مصنوعات کی نمائش کی جائے گی۔
۔۔۔۔۔۔۔۔۔۔۔
ش ح۔ا گ۔ن ا۔
U-1575
(